даде писмено становище по отговора на другата страна по споразумението в срок от пет дни от датата на неговото получаване.
 ПОВЕРИТЕЛНОСТ
 34.
 Страните по споразумението и техните съветници са длъжни да опазват поверителния характер на информацията, представена по време на изслушванията пред арбитражния комитет, когато изслушванията се провеждат при закрити врата в съответствие с параграф 27. Всяка страна по споразумението и нейните съветници третират като поверителна всяка информация, предоставена от другата страна по споразумението на арбитражния комитет и определена като такава от тази страна по споразумението. Когато една от страните по споразумението предоставя на арбитражния комитет поверителен вариант на своите писмени становища, тя предоставя също така, ако другата страна поиска това, неповерително резюме на информацията, която се съдържа в нейните становища и която може да бъде публично разгласена не по-късно от 15 дни след датата на получаване на искането или на становището, като се взема предвид по-късната от тези дати. Никоя разпоредба от настоящия правилник не възпрепятства правото на която и да било от страните по споразумението да разгласи публично своята собствена позиция дотолкова, доколкото тя не съдържа поверителна информация.
 ОБСЪЖДАНЕ EX PARTE
 35.
 Арбитражният комитет е длъжен да се въздържа от срещи или контакти с която и да било от страните по споразумението в отсъствие на другата страна по споразумението.
 36.
 Никой член на арбитражния комитет няма право да обсъжда какъвто и да било аспект на предмета на процедурата с едната или с двете страни в отсъствие на другите арбитри.
 СТАНОВИЩА AMICUS CURIAE
 37.
 Ако страните по споразумението не са се договорили за друго в срок от три дни след сформирането на арбитражния комитет, той може да приема неизискани от него писмени становища на заинтересовани физически или юридически лица, установени на територията на някоя от страните по споразумението, ако те са изготвени до 30 дни след сформирането на арбитражния комитет, кратки са, заедно с приложенията, и се отнасят пряко към фактическата и правната страна на въпроса, разглеждан от арбитражния комитет. Арбитражният комитет може да реши да наложи ограничение по отношение на броя страници, които могат да съдържат тези становища.
 38.
 Становището включва описание на физическото или юридическото лице, което го представя, включително мястото му на установяване, естеството на неговите дейности и източника му на финансиране, и посочва точно интереса, който това лице има в арбитражната процедура.
 39.
 Арбитражният комитет изброява в своето решение всички постъпили при него становища, които съответстват на горепосочените правила. От него не се изисква да разглежда в своето решение фактическите или правните доводи, изложени в тези становища. Всяко становище, получено от арбитражния комитет при прилагане на това правило, се предоставя на страните по споразумението, за да могат те да направят своя коментар.
 СПЕШНИ СЛУЧАИ
 40.
 При спешни случаи, посочени в член 310, параграф 2 от настоящото споразумение, арбитражният комитет коригира по целесъобразност посочените в настоящия правилник срокове.
 ПИСМЕНИ И УСТНИ ПРЕВОДИ
 41.
 По време на консултациите, посочени в член 305 от настоящото споразумение, и не по-късно от заседанието, посочено в параграф 8, буква б) от настоящия процедурен правилник, страните по споразумението полагат усилие да се